SEAFCO โบรกแนะซื้อเป้า 4.50 บ. รับคว้างานใหม่ 8 โครงการ เติมแบ็กล็อกแน่น 1.7 พันลบ.
SEAFCO โบรกแนะซื้อเป้า 4.50 บาท รับคว้างานใหม่ 8 โครงการ เติมแบ็กล็อกแน่น 1.7 พันลบ. ฟื้นเด่นในรอบ 2 ปี จับตาผลงานปี 66 เทิร์นอะราวด์
SEAFCO โบรกแนะซื้อเป้า 4.50 บาท รับคว้างานใหม่ 8 โครงการ เติมแบ็กล็อกแน่น 1.7 พันลบ. ฟื้นเด่นในรอบ 2 ปี จับตาผลงานปี 66 เทิร์นอะราวด์
16 ธ.ค. 2565

บล.ดาโอ ระบุในบทวิเคราะห์วันนี้ (15 ธ.ค.65) ว่า บริษัท ซีฟโก้ จำกัด (มหาชน) หรือ SEAFCO แนะนำซื้อราคาเป้าหมาย 4.50 บาท หลังแจ้งรับงาน 8 โครงการใหม่มูลค่ารวม 1.25 พันล้านบาท (ไม่รวม VAT) โดยแบ่งเป็นงานไม่รวมค่าวัสดุ 7 โครงการ ได้แก่ โครงการรถไฟฟ้าสายสี ม่วง ช่วงเตาปูน-ราษฎร์บูรณะ 5 โครงการ, โครงการ Bangkok Mall (ส่วน เพิ่ม), และโครงการ KnightsBridge Space Rayong และเป็นงานรวมค่าวัสดุ 1 โครงการ ได้แก่ โครงการ North Pole (Package 1)
โดยมองเป็นบวกจากความคืบหน้างานใหม่ที่เป็นไปตามคาด โดยงาน ดังกล่าวส่วนใหญ่บริษัทได้มีการเปิดเผยไปแล้วก่อนหน้านี้ ส่งผลให้ backlog ปัจจุบันอยู่ที่ 1.7 พันล้านบาท (ไม่รวมงานศูนย์การค้าเซ็นทรัล เอ็มบาสซี ส่วนต่อขยายที่ยังล่าช้า อีกราว 700 ล้านบาท) ฟื้นสูงสุดในรอบ 2 ปี
สำหรับไตรมาส 4/2565 ประเมินผลการดำเนินงานจะขาดทุนลดลงต่อเนื่องเทียบไตรมาสก่อนหน้า และไตรมาส 1/2566 จะเริ่มพลิกเป็นกำไร ตามการฟื้นตัวของ backlog และสถานการณ์ แรงงานที่คลี่คลายขึ้นโดยคงประมาณการขาดทุนสุทธิปี 2565 ที่ -176 ล้าน บาท และกำไรสุทธิปี 2566 ที่ 70 ล้านบาท